Hunden gøede, da huset stod i flammer, og det var formentlig årsag til, at et par fra Thisted fik reddet sig fra en brand natten til fredag. Det skriver tvmidtvest.dk. Stuehuset på en nedlagt landejendom på Kanalvej i Thisted brød i brand omkring klokken 01.18 natten til fredag. De to beboere slap begge ud uskadt. De vågnede ved, at hunden gøede, og fik derefter hurtigt ringet 112, fortæller indsatsleder ved Thisted Brandvæsen, Søren Funder Larsen til TV MIDTVEST. Stuen i huset brændte ned, og resten af huset blev røgskadet. Det er endnu uvist, hvordan branden opstod. Teknikere skal undersøge huset senere fredag.

Opsummering:
En familie fra Thisted fik natten til fredag reddet sig ud af deres brændende hus, efter at være blevet vækket af en gøende hund.